ROMÂNIA

JUDEȚUL SATU MARE

CONSILIUL LOCAL AL

COMUNEI ORAȘU NOU

**HOTĂRÂREA**

**Nr. 32/2022**

**privind aprobarea încheierii unui contract de superficie pentru constituirea dreptului de acces pe proprietatea publică a comunei Orașu Nou, în vederea instalării și întreținerii unor echipamente de rețele de telecomunicații electronice, cu scopul îmbunătățirii semnalului de telefonie mobilă, pe raza comunei**

Consiliul local al comunei Orașu Nou, județul Satu Mare, întrunit în ședință ordinară în data de 28.04.2022;

Având în vedere :

* Referatul de aprobare al primarului comunei Orașu Nou, înregistrat sub nr. 2394/21.04.2022;
* Raportul de specialitate întocmit secretarul general al comunei, înregistrat sub nr. 2395/21.04.2022;
* avizele comisiilor de specialitate ale Consiliului local Orașu Nou,
* Cererea nr. 62/01.03.2022 a RCS & RDS SA, înregistrată la Primăria comunei Orașu Nou sub nr. 1157/03.03.2022 cu privire la solicitarea de acces pe clădirea Școlii Gimnaziale Orașu Nou, imobil înscris în CF nr. 100385 – proprietate publică a comunei Orașu Nou;

În temeiul prevederilor:

* art. 693-702, art. 1166 – art. 1170, art. 1172 alin. 1, art. 1809 – art. 1810, din Legea nr. 287/2009 – privind codul civil, republicat;
* art. 13 alin. 2, alin. 4 și alin. 6 și art. 13¹, din O.U.G. nr. 111/2011 privind comunicațiile electronice, cu modificările și completările ulterioare;
* art. 3 alin. 3, art. 12 alin. 3, alin. 4, alin. 9 și alin. 10 din Legea nr. 159/2016 privind regimul infrastructurii fizice a retelelor de comunicatii electronice, precum si pentru stabilirea unor masuri pentru reducerea costului instalarii retelelor de comunicatii electronice, cu modificările și completările ulterioare;
* art. 5, alin. 1, lit.a, anexa nr. 1, cap. II, lit.A, pct. 9, lit.c, din Legea nr. 273/2006 privind finanțele publice locale, cu modificările și completările ulterioare;

În baza prevederilor art. 129 alin. 2 lit. c, alin. 6 lit. a, art. 139 alin. 1, alin. 3 lit. g şi art. 196 alin. 1 lit. a din O.U.G. nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**Art.1.** Se aprobă încheierea unui contract de superficie cu RCS&RDS SA pentru constituirea dreptului de acces pe proprietatea publică a comunei Orașu Nou, în vederea instalării și întreținerii unor echipamente de rețele de comunicații electronice, cu scopul îmbunătățirii semnalului de telefonie mobilă pe raza comunei.

**Art.2.** Se împuternicește primarul comunei Orașu Nou, d-l Mailat Gavril, să semneze în numele și pe seama comunei Orașu Nou, contractul de superficie cu RCS&RDS SA, pentru exercitarea de către RCS&RDS SA a dreptului de folosință pentru suprafața de 30 mp pe Școala Gimnazială Orașu Nou, identificat potrivit CF 100385, nr. cadastral 100385-C1, școală, proprietate publică a comunei Orașu Nou, în vederea instalării și întreținerii unor echipamente de rețele de comunicații electronice, cu scopul îmbunătățirii semnalului de telefonie mobilă pe raza comunei.

**Art.3.** Tariful pentru dreptul de acces pe terenul descris la art. 2 se stabilește la suma de 1000 euro/an.Dreptul de folosință care face obiectul contractului se instituie pe o perioadă de 15 ani de la semnarea contractului.

**Art.4**. Prezenta hotărâre se comunică prin grija secretarului general al comunei, cu:

* Instituția Prefectului – Județul Satu Mare;
* Primarul comunei Orașu Nou;
* Serviciul financiar, achiziții publice și autorizarea desfășurării activității de transport local;
* RCS & RDS SA.

Orașu Nou la 28.04.2022

Președinte de ședință Contrasemnează,

Gheorghe COPIL Secretar general,

Sonia - Teodora Stan

*nr. total al consilierilor în funcție: 13*

*nr. total al consilierilor prezenți: 13*

*nr. total al consilierilor absenți: 0*

*nr. total al consilierilor care participă la dezbateri și la vot: 13*

*voturi pentru: 13*

*voturi împotrivă: 0*

*abțineri: 0*